**VZDELÁVACÍ PROGRAM - MATEMATIKA PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**Vypracovala: Mgr. Ildikó Ádám**

**Pre 7. ročník - schválené MZ, dňa: 27.8.2019**

**Vzdelávací program vypracoval Štátny pedagogický ústav.**

**Schválilo Ministerstvo školstva, vedy, výskumu a športu Slovenskej republiky dňa 5. 5. 2016, pod číslom 2016-14674/20270:9-10F0 s platnosťou od 1. 9. 2016.**

[**https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/**](https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/)

[**http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia\_vppre\_zz\_vin\_2016.pdf**](http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia_vppre_zz_vin_2016.pdf)

**VZDELÁVACÍ PROGRAM - MATEMATIKA - 6. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

Poňatie vyučovania matematiky žiakov s ľahkým stupňom mentálneho postihnutia je v súlade s poňatím vyučovania matematiky žiakov na bežnej základnej škole. Vyučovanie matematiky sa snaží všetkým žiakom, spôsobom primeraným ich mentálnej úrovni, poskytnúť adekvátnymi formami a metódami také matematické vzdelanie, ktoré im umožní riešiť najnutnejšie problémy a úlohy praktického života a aj budúceho pracovného pomeru. Matematické vedomosti, zručnosti a návyky sa budujú v súlade s matematickou teóriou na rôznom stupni intuitívneho prístupu podľa individuálnych schopností žiaka, systematicky sa uplatňuje zásada názornosti. Pri opakovaní a upevňovaní učiva sa žiaci učia využívať svoje matematické poznatky pri riešení problémov praxe predovšetkým prostredníctvom riešenia úloh, ktorých námety zodpovedajú skúsenostiam a úrovni poznania žiakov špeciálnej základnej školy i pri riešení rôznych problémov v ostatných vyučovacích predmetoch. Spojeniu vyučovania matematiky s praxou prispieva i to, že sa žiaci naučia používať rôzne pomôcky umožňujúce geometrické konštrukcie. Individuálnym prístupom získava žiak prostredníctvom matematiky základné matematické vedomosti, zručnosti a návyky tak, aby ich v rozsahu svojich individuálnych schopností a možností, na svojom aktuálnom stupni vývinu dokázal v živote prirodzene aplikovať. Ciele predmetu matematika sú kladené tak, aby bol obsah a proces vzdelávania orientovaný na žiaka, aby prostredníctvom individuálneho, názorného a štruktúrovaného prístupu pôsobili na pozitívny kognitívny rozvoj a v konečnom dôsledku aj na rozvoj celej osobnosti žiaka s mentálnym postihnutím. Hranice obsahu učiva jednotlivých ročníkov nesmú byť prekážkou pre efektívne vzdelávanie žiaka. Časová potreba a množstvo obsahu učiva sa prispôsobuje individuálnym schopnostiam žiaka.

**CIELE PREDMETU**

* Opakovať a prehĺbiť učivo z predchádzajúcich ročníkov,
* osvojiť si násobenie a delenie mimo oboru násobilky,
* vedieť písomne násobiť trojciferné číslo jednociferným činiteľom,
* vedieť písomne deliť jednociferným deliteľom bez zvyšku,
* osvojiť si numeráciu prirodzených čísel do milióna,
* vedieť používať kalkulačku na sčítanie a odčítanie,
* osvojiť si jednoduché konštrukcie kružidlom,
* vedieť vyznačovať a rysovať uhly,
* osvojiť si výpočet obvodu rovinných obrazcov.

**Ročník: siedmy**

**Počet vyučovacích hodín v školskom roku: 4 hodiny týždenne - 132 hodín ročne**

|  |  |  |  |  |
| --- | --- | --- | --- | --- |
|  | | | | |
| Počet hodín | Vzdelávacia oblasť | Téma | Proces | Obsah |
|  |  | **ARITMETIKA**  **GEOMETRIA** | **Násobenie a delenie číslami 6 – 9 je pre žiakov náročnejšie. V čase preberania tohto učiva by mali mať žiaci osvojený algoritmus násobenia a delenia mimo oboru násobiliek.**  **Slovné úlohy vychádzajú z konkrétnych životných situácií. Pri ich riešení je potrebné naučiť žiaka rozlíšiť kľúčové slová, s ktorými je spojený konkrétny matematický postup. Riešenie slovnej úlohy obsahuje zápis, výpočet a odpoveď.**  Žiakov učíme pracovať s bežnou kalkulačkou, ale učíme ich využívať aj kalkulačku v mobilnom telefóne. | **Násobenie a delenie mimo oboru násobilky**  **Násobenie a delenie mimo oboru násobilky – písomne.**  **Delenie so zvyškom**  **- násobok daného čísla, vyznačovanie na číselnej osi**  **- pojmy – neúplný podiel, zvyšok**  **- výpočet neúplného podielu, zápis formou 13 : 4 =**  **- príklady na delenie so zvyškom v obore do 100.**  **Písomné násobenie a delenie prirodzených čísel do 10 000**  **1. Násobenie a delenie číslami 10, 100, 1 000, využitie na praktickom premieňaní jednotiek**  **dĺžky, hmotnosti a objemu.**  **2. Písomné násobenie maximálne trojciferného čísla jednociferným činiteľom.**  **3. Písomné delenie jednociferným deliteľom bez zvyšku.**  **Číselný obor do milióna**  **1. Numerácia do milióna, porovnávanie čísel, zaokrúhľovanie čísel na desiatky a stovky.**  **2. Písomné sčítanie a odčítanie čísel do 100 000.**  **3. Riešenie jednoduchých slovných úloh.**  **4. Používanie kalkulačky na sčítanie a odčítanie.**  **Jednoduché konštrukcie kružidlom**  **1. Prenášanie, porovnávanie úsečiek, grafický súčet úsečiek, násobok úsečiek, stred úsečiek 2. Konštrukcie trojuholníka (z troch strán) pomocou kružidla.**  **Geometrické telesá**  **Popis základných vlastností – guľa, valec.**  **Uhol**  **1. Vyznačovanie a rysovanie uhla, popis uhla.**  **2. Pojmy – pravý uhol, priamy, ostrý, tupý uhol.**  **3. Precvičovanie na rovinných obrazcoch (štvorec, obdĺžnik, trojuholník).**  **Obvod rovinných obrazcov**  **1. Obvod trojuholníka**  **2. Obvod obdĺžnika.**  3. Obvod štvorca. |
| Prierezová téma naplnená v rámci tematického celku  Osobný a sociálny rozvoj | | | * porozumieť sebe a iným * uvedomiť si postavenie členov rodiny v rámci socializácie | |
| Prierezová téma naplnená v rámci tematického celku  Ochrana života a zdravia | | | * zvážiť dôležitosť vyjadrovania sa k ostatným osobám (správanie sa a komunikácia k učiteľom, rovesníkom, úcta k starým ľuďom) * osvojiť si základné činnosti súvisiace s pohybom a pobytom v prírode | |
| Prierezová téma naplnená v rámci tematického celku  Regionálna výchova a ľudová kultúra | | | * pochopiť správny význam ľudovej kultúry, zvykov a tradícii * vytvoriť pozitívny vzťah k svojmu regiónu a krajine | |

|  |  |
| --- | --- |
| Prierezová téma naplnená v rámci tematického celku  Environmentálna výchova | * rozpoznať hlavné charakteristiky rôznych druhov životného prostredia * poznať a triediť konkrétne možnosti smerujúce k ochrane a zlepšeniu svojho životného prostredia * rozpoznať hlavné zmeny vo svojom okolí na základe pozorovania prírody |
| Implementácia finančnej gramotnosti do vzdelávania | * identifikovať zdroje osobných príjmov * vypracovať finančný plán |